Document ID: 31995R2309

ΚΑΝΟΝΙΣΜΟΣ (ΕΚ) αριθ. 2309/95 ΤΗΣ ΕΠΙΤΡΟΠΗΣ της 29ης Σεπτεμβρίου 1995 για τη θέσπιση μεταβατικών μέτρων κατά την εισαγωγή χυμού και μούστου σταφυλιών από την Κύπρο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1544/95 (2), και ιδίως το άρθρο 53 παράγραφος 3 και το άρθρο 83,
τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (3), και ιδίως το άρθρο 3 παράγραφος 1,
Εκτιμώντας:
ότι, στη συμφωνία που δημιουργεί σύνδεση μεταξύ της Ευρωπαϊκής Κοινότητας και της Δημοκρατίας της Κύπρου, προβλέπεται το άνοιγμα ετήσιας κοινοτικής δασμολογικής ποσόστωσης για ορισμένους χυμούς και συμπυκνωμένους μούστους σταφυλιών που κατάγονται από την Κύπρο 7 ότι ο δασμός της ποσόστωσης είναι 0 % 7
ότι το καθεστώς των τιμών αναγωγής με πληρωμή των αντισταθμιστικών εισφορών σε περίπτωση αθετήσεως για τις εισαγωγές στην Κοινότητα των εν λόγω προϊόντων έχει αντικατασταθεί από την 1η Σεπτεμβρίου 1995, από το καθεστώς που απορρέει από τις πολυμερείς εμπορικές διαπραγματεύσεις του Γύρου της Ουρουγουάης 7 ότι η συμφωνία με την Κύπρο πρέπει να εφαρμοσθεί λαμβάνοντας υπόψη αυτό το νέο καθεστώς εισαγωγής 7
ότι, από την εφαρμογή του ισχύοντος καθεστώτος έως τις 31 Αυγούστου 1995, έχει προκύψει η εισαγωγή χυμών και συμπυκνωμένων μούστων σταφυλής από την Κύπρο χωρίς πληρωμή του δασμού κατ' αξία και χωρίς είσπραξη αντισταθμιστικής εισφοράς 7
ότι πρέπει, συνεπώς, να διατηρηθεί η προϋπάρχουσα κατάσταση και να μπορέσει η Κύπρος να εξάγει τα προϊόντα της προς την Κοινότητα στο πλαίσιο της δασμολογικής ποσόστωσης 7 ότι πρέπει να ληφθούν μεταβατικά μέτρα κατά την έννοια του άρθρου 3 του κανονισμού (ΕΚ) αριθ. 3290/94 για να διευκολυνθεί το πέρασμα στο νέο καθεστώς αναμένοντας διαρκή λύση στο πλαίσιο της συμφωνίας μεταξύ της Ευρωπαϊκής Κοινότητας και της Κύπρου 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο ειδικός δασμός που αναγράφεται στο παράρτημα Ι μέρος τρίτο τμήμα Ι παράρτημα 2 του δασμολογίου των Ευρωπαϊκών Κοινοτήτων για τα προϊόντα που υπάγονται στους κωδικούς ΣΟ 2009 60 51, 2009 60 71, 2009 60 90 και ex 2204 30 92, δεν εισπράττεται επί των εν λόγω προϊόντων που κατάγονται από την Κύπρο και εισάγονται με τη δασμολογική ποσόστωση με αύξοντα αριθμό 09.1421, που αναφέρεται στο παράρτημα V του κανονισμού (ΕΚ) αριθ. 1981/94 του Συμβουλίου (4).
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1995 έως τις 30 Ιουνίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Σεπτεμβρίου 1995.

Labels: 3
17
18
15